Tamedyazt taqbaylit ass-a, d yiwet gar tewsatin yeṭṭfen aḥric meqqren deg unnar n tsekla taqbaylit aya imi d tin i d-yesfaydin ama s usεeddi ɣer tira ama d asekles d usider-ines s walallen n taywelt atraren. Ayen diɣen i as-yefkan afud i tmedyazt taqbaylit d useqdec-ines s uẓawan ɣef aya yenna-d A. Bounfour: “tamedyazt teqqim ar tura d agellidet n ufares aseklan amaziɣ aladɣa segmi d-tesfaydi seg wallalen n usidrer atraren ,ilmed n usmers-ines s uẓawan akked yicennayen2”